
Ο Σύλλογος Φίλων Θεάτρου Χανίων παρουσιάζει  
«Η δίκη του Μάνου Χατζιδάκι» 
(βασισμένο σε δημοσίευμα της εφημερίδας «ΤΑ ΝΕΑ» 8/6/1963)
-
«Γραφείο λογοκρισίας» του Ιάκωβου Καμπανέλλη

Τετάρτη 2/9/2026 Ώρα έναρξης 21:00
Δημοτικό Σχολείο Γαβαλοχωρίου
Είσοδος ελεύθερη, με προαιρετική οικονομική συνεισφορά για την στήριξη του Πολιτιστικού Συλλόγου Γαβαλοχωρίου

Διοργάνωση: Περιφέρεια Κρήτης

ΣΚΗΝΟΘΕΣΙΑ - ΔΙΑΣΚΕΥΗ: Νάσος Αθανασόπουλος

ΔΙΑΝΟΜΗ (με σειρά εμφάνισης)
«Η δίκη του Μάνου Χατζιδάκι»
Αφηγήτρια - Ελένη Βακαλό: Έλενα Αθανασοπούλου
Πρόεδρος Νίκος Γκάτσος: Νάσος Αθανασόπουλος
Εισαγγελέας Οδυσσέας Ελύτης: Γιάννης Πατεράκης
Συνήγορος υπερασπίσεως Αλέξανδρος Λυκουρέζος: Νίκος Δεσποτάκης
Βασίλης Βασιλικός: Αποστόλης Μπουζάκης
Μάνος Χατζιδάκις: Θανάσης Στρατιδάκης
Μυρτώ Θεοδωράκη - Αφηγήτρια: Εμμανουέλα Κυριακοπούλου

«Γραφείο λογοκρισίας»
Λογοκριτής: Νάσος Αθανασόπουλος
Αριστοφάνης: Νίκος Δεσποτάκης
Αισχύλος: Γιάννης Πατεράκης
Ευριπίδης: Αποστόλης Μπουζάκης
Σοφοκλής: Θανάσης Στρατιδάκης

Για το καλοκαίρι του 2026 ο «Σύλλογος Φίλων Θεάτρου Χανίων», παρουσιάζει τα μονόπρακτα «Η δίκη του Μάνου Χατζιδάκι» και «Γραφείο λογοκρισίας» του Ιάκωβου Καμπανέλλη, σε μία ενιαία παράσταση σε σκηνοθεσία και θεατρική διασκευή του Νάσου Αθανασόπουλου.
 «Η δίκη του Μάνου Χατζιδάκι» βασίζεται σε κείμενο που δημοσιεύτηκε στην εφημερίδα «ΤΑ ΝΕΑ» στις 8 Ιουνίου 1963 και αφορά μια φάρσα που προκλήθηκε από πραγματικά περιστατικά και συγκεκριμένα απ’ το στήσιμο του ανδριάντα του Τρούμαν μέσα στην καρδιά της Αθήνας, εκατό μέτρα μακριά απ’ το Στάδιο και πέντε μέτρα μακριά απ’ το σπίτι του Χατζιδάκι. 
Το «Γραφείο λογοκρισίας» γράφτηκε από τον Ιάκωβο Καμπανέλλη στα χρόνια της Χούντας, με αφορμή τα όσα πέρασε από την λογοκρισία κατά το πρώτο ανέβασμα της παράστασης «Το μεγάλο μας Τσίρκο», το καλοκαίρι του 1973. Πρόκειται για ένα κείμενο που δημοσιεύτηκε μετά τον θάνατο του συγγραφέα το 2011, το οποίο εμπιστεύτηκε στον σύλλογό μας η κόρη του Κατερίνα Καμπανέλλη και είχαμε την μεγάλη τιμή να το παρουσιάσουμε σε πανελλήνια πρώτη το 2014, ενσωματώνοντας το ως εναρκτήρια σκηνή στο «Μεγάλο μας Τσίρκο».

